કોલેજનો સમય આવતાં મન્સૂર આગળ ભણવા અમેરિકા જવાની ઇચ્છા રાખતો હતો. તેણે પોતાના માબાપને વાત કરી. તેના માબાપને મન્સૂર શાદી કરીને જાય તેવી ઇચ્છા હતી. તેઓએ કહ્યું કે એમની નજરમાં અકબરભાઇ સલાટવાળાની દીકરી રોશન હતી. જ્યારે મન્સૂરે કહ્યું કે ‘મારું મન બાજુવાળી મમતા પર ઢળે છે.’ ત્યારે માબાપે કહ્યું કે ‘હમણાં હિન્દુ મુસલમાનના મન ઊંચા છે. એટલે અમારી સલાહ મમતા સાથે લગન ન કર તેવી છે.’ મન્સૂરે જણાવ્યું કે ‘તો પછી હું લગ્ન કર્યા વગર અમેરિકા જઇશ.’